आसाम सरकारआ आसामनि थागिबि आरो ट्राइबेल नख'रनि हारि - हा - बिथाखौ रैखाथि खालामनायनि थाखाय जेरैबादि बाथ्रा होबोदोंमोन बेनि गेजेराव गोदान हा खान्थिखौ आजावना लानानै आसामनि  1  लाखनिख्रुइबो बांसिन हा गैजायै नख'रफोरनो हा पात्ता रान्नानै होनायनि राहाया आबु जाबाय होन्नानै गिबि मन्थ्रिआ बुङो ।बे हाबाफारिआ आसाम सोमावसारनायनि दाबिफोरखौ सुफुंनायजों लोगोसे थागिबि ट्राइबेल नख'रफोरनि हारि - हा - बिथाखौ रैखाथि खालामनायनि बिथिङाव गेदेर बिफाव लागोन होन्नानै गिबि मन्थ्रिआ बुङो ।